D  ô  v o  d  o  v á       s p  r  á  v  a

Ministerstvo zdravotníctva Slovenskej republiky predkladá návrh Vláde Slovenskej republiky pre Národnú radu Slovenskej republiky na odvolanie členov Správnej rady Všeobecnej zdravotnej poisťovne z funkcií podľa § 46a ods. 1 písm. b zákona Národnej rady Slovenskej republiky č. 273/1994 Z. z. o zdravotnom poistení, financovanie zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.
Štátny dozor Ministerstva zdravotníctva Slovenskej republiky podľa § 67 ods. 2 písm. g zákona Národnej rady Slovenskej republiky č. 273/1994 Z.z. v znení neskorších predpisov požiadal o zvolanie mimoriadneho zasadnutia Správnej rady Všeobecnej zdravotnej poisťovne v lehote do 12. septembra 2002 s bodom programu odvolanie riaditeľa Všeobecnej zdravotnej poisťovne z dôvodov uvedených v § 44 ods. 9 písm. c) a d) zákona Národnej rady Slovenskej republiky č. 273/1994 Z. z. v znení neskorších predpisov.
Podľa § 44 ods. 9 citovaného zákona Správna rada riaditeľa Všeobecnej zdravotnej poisťovne odvolá, ak
a) bol právoplatne odsúdený za úmyselný trestný čin,
b) vykonáva funkciu alebo činnosť nezlučiteľnú s funkciou riaditeľa
c) neplní povinnosti ustanovené všeobecne záväznými právnymi predpismi
d) boli orgánom štítneho dozoru zistené závažné nedostatky v činnosti Všeobecnej zdravotnej poisťovne a opatrenia na ich odstránenie uložené orgánom štátneho dozoru, Všeobecná 
zdravotná poisťovňa nesplnila v určenom rozsahu alebo určenej lehote (§ 67).
Správna rada Všeobecnej zdravotnej poisťovne sa zišla ako uznášaniaschopná dňa 12. septembra 2002, ale neprijala uznesenie o výsledku rokovania. Prerušila rokovanie do 17. septembra 2002 17.00 hod. Ani v tomto termíne neprijala uznesenie, ktorým by odvolala riaditeľa Všeobecnej zdravotnej poisťovne na návrh orgánu štátneho dozoru. Podľa § 42 ods. 10 citovaného zákona, ak o zvolanie Správnej rady požiada orgán štátneho dozoru, je predseda alebo podpredseda Správnej rady povinný ju zvolať tak, aby sa schôdza konala v lehote určenej orgánom štátneho dozoru. Podľa stanoviska Ministerstva zdravotníctva Slovenskej republiky tým, že nebolo prijaté uznesenie nadpolovičnou väčšinou členov správnej rady, nebolo rokovanie ukončené v lehote ustanovenej orgánom štátneho dozoru Ministerstva zdravotníctva Slovenskej republiky. Postup Správnej rady Všeobecnej zdravotnej poisťovne sa považuje za nerokovanie na žiadosť orgánu štátneho dozoru v lehote ním určenej.
Ministerstvo zdravotníctva Slovenskej republiky navrhuje na základe uvedeného, odvolať z funkcie členov Správnej rady Všeobecnej zdravotnej poisťovne:

MUDr. Martin Demeš, 	predseda 		MZ SR	,
PhDr. Andrej Kučinský 	podpredseda		poistenci	
Ing. Vojtech Puha					MF SR,	
MUDr. Martin Zborovjan				MZ SR,	
MUDr. Jozef Murgaš					MZ SR,	
Ing. Mária Husárová					MZ SR,	
MUDr. Ladislav Pásztor				zamestnávatelia,
MUDr. Jozef Domenik 				zamestnávatelia,
MUDr. Edmund Kozel 				zamestnávatelia,
Ing. Ján Báňas 					zamestnávatelia,
Ing. Michal Rumanský				zamestnávatelia,
Miroslav Gazdík					poistenci,
MUDr. Ladislav Gerlich 				poistenci,
Doc.MUDr. Štefan Litomerický 			poistenci,
MUDr. Mária Orgonášová				poistenci